| Medaljeoversikt |
| --- |
| Konkurrerte for Kenyas flagg Kenya |
| Friidrett: |
| De olympiske ringer Olympiske leker |
| Sølv | 2012 London | 5000 m |
| Friidrett VM i friidrett |
| Bronse | Daegu 2011 | 5000 m |
| Friidrett Junior-VM i friidrett |
| Bronse | Bydgoszcz 2008 |  5000 m |
| Friidrett Juniorafrikamesterskapet i friidrett |
| Sølv | Ouagadougou 2007 |  5000 m |

**Dejen Gebremeskel** (født 24. november 1989 i Gulomahda) er en etiopisk friidrettsutøver. Han har VM-medalje både som junior og senior.

Karriere
--------

Gebremeskel (bakerst i forreste gruppe) ved Aviva Grand Prix 2010.
Gebremeskel vokste opp i distriktet Gulomahda, og begynte med løping som barn, og konkurrerte på skolenivå. Han konkurrerte først lokalt i Tigray-regionen, men etterhvert flyttet han til Addis Abeba, for å trene sammen Etiopias landslag.

Han vant sin første internasjonale medalje ved Juniorafrikamesterskapet i friidrett 2007, som ble arrangert i Ouagadougou i Burkina Faso. Her fikk han sølv på 5.000 meter med tiden 14.14,96, bak Mathew Kisorio. Samme år konkurrerte han utenlands for første gang, og satte ny personlig rekord på 13.21,05, og kom på sjetteplass ved Flanders Cup i Brasschaat. Han konkurrerte også i terrengløp, og vant 8 km terrengløp i juniorklassen i løpet *MOHA Addis Ababa International Cross Country* i 2007, foran Hunegnaw Mesfin og Tilahun Regassa. Han representerte laget *Ethiopian Banks*. 

Ved det etiopiske terrengløpmesterskapet kom han på fjerdeplass i juniorklassen, og ble tatt ut til VM i terrengløp 2008, der han kom på 18.-plass. Det etiopiske laget fikk sølv i dette VM-et, men kun de fire beste tidene var gjeldende i lagkonkurranse, og Gebremeskel hadde den femte beste tiden av de etiopiske løperne. I mai 2008 satte han ny personlig rekord på 5000 meter på bane, da han kom på andreplass ved Adidas Track Classic i Carson i California, bak Ali Abdosh.

Han løp for Etiopia ved International Chiba Ekiden i 2008, der de vant landeveisstafetten. Ved junior-VM 2008 tok han bronse på 5000 meter, mens landsmannen Abreham Cherkos vant gullet.

I februar 2009 hadde Etiopia uttak til VM i terrengløp, der Gebremeskel tok bronsen på 8 km i juniorklassen. Han ble senior dette året, og i mai vant han Adidas Track Classic. Senere i mai satte han ny personlig rekord på 5.000 meter med 13:03,13 da han kom på tredjeplass ved Reebok Grand Prix i New York, som var en del av World Athletics Tour. Her ble han kun slått av OL-medaljørene Micah Kogo og Bernard Lagat. Han satte ny personlig rekord på 7:58,69 ved Prefontaine Classic, og kom på fjerdeplass ved London Grand Prix, som var en del av IAAF Super Grand Prix dette året. 

I 2010 gjorde han sin debut innendørs, da han deltok i Boston Indoor Games. Her kom han på andreplass på 5.000 meter, bak Bernard Lagat, med Bekana Daba på tredjeplass. To uker senere kom han på andreplass ved Aviva Indoor Grand Prix i Birmingham, og ble tatt ut til innendørs-VM i Doha. Her hadde han nest raskest tid i kvalifiseringsheatet, men endte på 10.-plass i finalen. Utendørs kom han på andreplass både ved Carlsbad 5000 i Carlifornia, Prefontaine Classic på University of Oregon og DN Galan i Stockholm, der han løp på ny personlig rekord med 12:53,56.

Også i 2011 fokuserte han på friidrett på bane. Ved Boston Indoor Games i februar slo han Mohammed Farah, til tross for at han mistet den ene skoen i første runde Gebremeskel vant løpet med tiden 7.35,37, som ble den fjerde beste tide på denne distansen innendørs i 2011. Senere i februar debuterte han på 10 km landevei, da han deltok i World's Best 10K. Han endte på andreplass, kun slått av Sammy Kitwara. I aprild vant han Carlsbad 5000, og i juni vant han sitt første Diamond League-stevne, da han vant Adidas Grand Prix i New York. Han slo bl.a. tidligere verdensmester Bernard Lagat, og landsmannen Tariku Bekele tok bronsen.

Med 12.55,89 ved Golden Gala ble han Etiopias nest raskeste 5.000 meterløper, og han ble tatt ut til å representere landet ved VM i friidrett 2011 i Daegu i Sør-Korea i september. Finalen på 5.000 meter ble en kamp mellom ham, Farah, Lagat og Imane Merga, og selv om Gebremeskel kom sist i mål av disse fire i tetgruppen, så ble Imane Merga diskvalifisert for å ha løpt utenfor banen, dermed overtok Gebremeskel VM-bronsen.

I mars 2012 deltok han ved VM i friidrett innendørs 2012 i Istanbul i Tyrkia. Han nådde finalen, men endte på femteplass. Landsmannen Yenew Alamirew løp også i finalen, og endte på niendeplass. I april vant han Carlsbad 5000 for andre år på rad.

Referanser
----------

1. ↑  Runners World – *A Brief Chat With Dejen Gebremeskel*, besøkt 19. april 2012.
2. ↑  Dejen Gebremeskel Arkivert 27. mars 2012 hos Wayback Machine. besøkt 19. april 2012.
3. ↑  World Junior Athletics History - *African Junior Championships 2007* Arkivert 7. april 2014 hos Wayback Machine. besøkt 19. april 2012.
4. ↑  IAAF - *Jelila and Debele take Addis Ababa Cross Country titles*, besøkt 19. april 2012.
5. ↑  IAAF - *Official Team Results Junior Race - M* Arkivert 18. oktober 2012 hos Wayback Machine. besøkt 19. april 2012.
6. ↑  IAAF - *Stuczynski soars to 4.90m American Record in Carson*, besøkt 19. april 2012.
7. ↑  IAAF - *Ethiopia sweeps Chiba Ekiden*, besøkt 19. april 2012.
8. ↑  IAAF - *Men's 5000m*, besøkt 19. april 2012.
9. ↑  IAAF - *Ayalew's surprise, Gebremariam's comeback highlight Ethiopia's World Cross Country trials*, besøkt 20. april 2012.
10. ↑  IAAF - *Reebok Grand Prix 5000 Metres* Arkivert 1. september 2009 hos Wayback Machine. besøkt 20. april 2012.
11. ↑  Running Times - *Lagat Breaks American 5K Record in Boston*, besøkt 20. april 2012.
12. ↑  IAAF - *Defar and Kipchoge prevail in Carlsbad*, besøkt 20. april 2012.
13. ↑  IAAF - *"One shoe" Gebremeskel holds off Farah; Kipyego world lead in Boston*
14. ↑  IAAF - *2011 Toplists 3000 m*
15. ↑  IAAF - *Kitwara regains title, Ejigu notches victorious 10km debut in San Juan*, besøkt 20. april 2012.
16. ↑  IAAF - *Mullings edges Gay in rain swept New York - Samsung Diamond League*, besøkt 20. april 2012.
17. ↑  DAEGU 2011 / IAAF - *Men's 5000m - Final - Farah first European winner since 1983* Arkivert 30. september 2011 hos Wayback Machine. besøkt 20. april 2012.
18. ↑  IAAF - *Gebremeskel, Dibaba Win Carlsbad 5000*, besøkt 20. april 2012.

Eksterne lenker
---------------

* (en) Dejen Gebremeskel – Olympics.com Rediger på Wikidata

* (en) Dejen Gebremeskel – Olympic.org Rediger på Wikidata

* (en) Dejen Gebremeskel – Olympedia Rediger på Wikidata

* (en) Dejen Gebremeskel – Sports-Reference (OL-resultater – arkivert) Rediger på Wikidata

* (en) Dejen Gebremeskel – World Athletics Rediger på Wikidata

* (en) Dejen Gebremeskel – Diamond League Rediger på Wikidata

* (en) Dejen Gebremeskel – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |